1. Selleks et aidata saavutada artiklites 26 ja 174 märgitud eesmärke ning võimaldada liidu kodanikel, majandustegevuses osalejatel ning regionaalsetel ja kohalikel kogukondadel saada täit kasu sisepiirideta ala rajamisest, aitab liit kaasa üleeuroopaliste võrkude rajamisele ja arendamisele transpordi, telekommunikatsiooni ja energeetika infrastruktuuri valdkonnas. 2. Avatud ja konkurentsile rajatud turgude süsteemis on liidu meetmed suunatud kaasa aitama üksikriikide võrkude omavahelisele ühendamisele ja koostoimimisvõimele, samuti niisuguste võrkude kasutamise võimalusele. Eelkõige võetakse arvesse vajadust siduda saared, raskesti ligipääsetavad ja perifeersed piirkonnad liidu keskregioonidega. (Euroopa Liidu toimimise lepingu artikkel 170) 1. Selleks et saavutada artiklis 170 seatud eesmärke, liit: — sätestab suunised, mis hõlmavad üleeuroopaliste võrkude valdkonnas kavandatud eesmärke, prioriteete ja üldmeetmeid; need suunised määravad kindlaks ühist huvi pakkuvad projektid; — rakendab kõiki meetmeid, eriti tehnilise standardimise valdkonnas, mis võivad osutuda tarvilikuks niisuguste võrkude koostoimimisvõime tagamiseks; — võib toetada eelkõige teostatavusuuringute, laenutagatiste või intressitoetuste näol liikmesriikide rahastatavaid ühist huvi pakkuvaid projekte, mis on kindlaks määratud esimeses taandes märgitud suuniste raames; liit võib samuti kaasa aidata transpordi infrastruktuuri alaste eriprojektide rahastamisele liikmesriikides artikli 177 kohaselt loodud Ühtekuuluvusfondi kaudu. Liidu tegevus võtab arvesse projektide potentsiaalset majanduslikku elujõulisust. 2. Koostöös komisjoniga kooskõlastavad liikmesriigid omavahel riigi tasandil järgitavat poliitikat, millel võib olla oluline mõju artiklis 170 seatud eesmärkide saavutamisele. Tihedas koostöös liikmesriikidega võib komisjon teha kasulikke algatusi sellise kooskõlastamise edendamiseks. 3. Liit võib otsustada teha koostööd kolmandate riikidega vastastikust huvi pakkuvate projektide edendamiseks ning võrkude koostoimimisvõime tagamiseks. (Euroopa Liidu toimimise lepingu artikkel 171)

Eesmärgid Üleeuroopalise Transpordivõrgu Rakendusamet vastutab komisjoni üleeuroopalise transpordivõrgu programmi tehnilise ja rahalise rakendamise eest. Rakendusameti ülesanne on parandada üleeuroopalise transpordivõrgu elluviimise tõhusust väiksema maksumuse juures; tugevdada seoseid üleeuroopalise transpordivõrgu ja ekspertide kogu vahel; tagada kõrgetasemeline asjatundlikkus ja lihtsustada spetsialiseerunud personali värbamist; tagada rahastamise parem kooskõlastus liidu teiste vahenditega; parandada paindlikkust ja lihtsustada üleeuroopalise transpordivõrgu valdkonnaga seotud tegevuse elluviimist; parandada liidu tegevuse nähtavust üleeuroopalise transpordivõrgu valdkonnas; lisada väärtust üleeuroopalise transpordivõrgu programmide haldamisele.

Ülesanded a) Üleeuroopalise transpordivõrgu eelarvest kaasrahastatavate projektide ja ürituste tehnilise ja rahalise halduse tagamine; b) kogu üleeuroopalise transpordivõrgu elluviimiseks ja kavandamiseks vajaliku teabe kogumine, analüüsimine ja edastamine komisjonile; c) tehniline abi projekti korraldajatele ja üleeuroopalise transpordivõrgu projektide laenugarantii eest vastutavale finantsasutusele; d) komisjoni poolt taotletava tehnilise ja haldusabi pakkumine. Rakendusameti eest vastutav liikuvuse ja transpordi peadirektoraat tegeleb ka edaspidi üleeuroopalise transpordivõrguga seotud poliitika kavandamise ja institutsiooniliste ülesannetega.

1. Juhtkomitee Rakendusameti tegevuse üle teostab järelevalvet juhtkomitee, mis praegu koosneb viiest liikmest ja ühest vaatlejast. Juhtkomitee liikmed nimetatakse ametisse kaheks aastaks. Juhtkomitee tuleb kokku neli korda aastas. Teatud menetlused või otsused tuleb enne rakendamist juhtkomitee poolt heaks kiita. Siia kuuluvad näiteks halduseelarve, ametikohtade loetelu, töökava, aasta tegevusaruanne, kõiki tulusid ja kulusid kajastav esialgne raamatupidamise aastaaruanne, välishindamise aruanne, mitmete eeskirjade ja meetmete heakskiitmine jne. Mitmetest muudest tegevustest peab juhtkomiteed teavitatama. Erakorraliste ja pakiliste juhtumite korral tehakse otsused kirjaliku menetluse alusel. 2. Direktor Nimetatakse Euroopa Komisjoni poolt viieks aastaks. 3. Siseaudit Euroopa Komisjoni siseauditi talitus ja rakendusameti siseauditi talitus. 4. Välisaudit Kontrollikoda. Parlament nõukogu soovitusel.

Eelarve A) 8 miljardit eurot (100 % Euroopa Liidu üldeelarvest) TEN-T eelarvele, mis on seotud perioodi 2007–2013 finantsperspektiiviga. 555,6 miljonit eurot täitmata kulukohustusi, mis on seotud perioodi 2000–2006 finantsperspektiiviga. Rakendusamet täidab tegevuseelarvet komisjoni vastutusel. B) 8,86 miljonit eurot (100 % liidu toetus) halduseelarves, mida rakendusamet täidab sõltumatult. Personali suurus 31. detsembri 2009 seisuga Ajutised teenistujad: 32 ametikohta ametikohtade loetelus, millest täidetud ametikohti 31 (97 %). Lepingulised töötajad: 67 kavandatud ametikohta, millest täidetud ametikohti 60 (90 %). Personal kokku: 99 (91 täidetud ametikohta) Jaotus vastavalt tööülesannetele: a) põhiülesanded: 64 (59 täidetud ametikohta) b) haldusülesanded: 16 (15 täidetud ametikohta) c) Finantskontroll/arvestus: 19 (17 täidetud ametikohta)